钦定古今图书集成/明伦汇编/氏族典/第345卷 > 周铁虎
## 钦定古今图书集成/明伦汇编/氏族典/第345卷 > 周铁虎

按《陈书周铁虎传》，“铁虎，不知何许人也。梁世南渡，膂
力过人，梁河东王萧誉板为府中兵参军。侯景之乱，
元帝于荆州遣世子方等代誉，誉拒战大捷，铁虎功
最。及王僧辩讨誉，于阵获铁虎，从战有功，元帝承制
授仁威将军，封沌阳县子。又从僧辩克定京邑。承圣
二年，以前后功，进爵为侯。高祖诛僧辩，铁虎率所部”
降。绍泰二年，迁散骑常侍、严威将军。寻随周文育西
征王琳，于沌口，为琳所擒，见害。子瑜嗣。